b"\n_START_ARTICLE_\nThe Techniques\n_START_SECTION_\nPovijest\n_START_PARAGRAPH_\nSastav je formirao 1962. Winston Riley dok je jo\xc5\xa1 i\xc5\xa1ao u \xc5\xa1kolu. Prvu su postavu \xc4\x8dinili Slim Smith, Franklyn White i Frederick Waite. Redovito su pjevali kod kluba Edwarda Seage Chocomo Lawn. Ondje ih je primijetio lovac na talente iz Columbia Recordsa koji je izdao njihov prvi singl No One. Singlica je bila izdana samo u Ujedinjenom Kraljevstvu. Bilo je to 1963._NEWLINE_Jamaj\xc4\x8dki debi je do\xc5\xa1ao 1965. kad ih je pjeva\xc4\x8d Stranger Cole upoznao s producentom Dukeom Reidom. Reid je producirao singlove Don't Leave Me, When You Are Wrong i Little Did You Know koji su iza\xc5\xa1li pod etiketom Island Records te na Reidovim etiketama Duke i Treasure Isle._NEWLINE_Smith je napustio skupinu 1966. radi posve\xc4\x87ivanja vlastitoj samostalnoj karijeri pri diskografskoj ku\xc4\x87i Studio One. Kasnije je formirao vlastiti sastav The Uniques zajedno s Whiteom. Zamijenio ga je Pat Kelly. Prijelaz sa ska na rocksteady je pristajao The Techniquesima. Uslijedile su uspje\xc5\xa1nice u 1967. i 1968. You Don't Care, Queen Majesty, I Wish It Would Rain, It's You I Love te Love Is Not a Gamble._NEWLINE_Sastav je prekinuo suradnju s ku\xc4\x87om Treasure Isle 1968., a Riley je osnovao vlastitu diskografsku ku\xc4\x87u 'Techniques' za koju je izdavao materijale svog sastava te skladbe drugih umjetnika koje je producirao. Postava se vremenom redovito mijenjala, a Riley je bio jedinim redovnim \xc4\x8dlanom. Ostali izvo\xc4\x91a\xc4\x8di koji su kasnih 1960-ih nastupali su bili Lloyd Parks, Bruce Ruffin i Dave Barker. Kelly se nakratko vratio, snimaju\xc4\x87i vode\xc4\x87e vokale na What Am I To Do?._NEWLINE_Riley je postao jednim od najuspje\xc5\xa1nijih jamaj\xc4\x8dkih producenata 1980-ih. Kelly i Ruffin su dosegli uspjehe u samostalnoj karijeri. Parks je radio kao plodni glazbenik za sesije kao i samostalni umjetnik. Barker je stekao slavu kao dio dvojca Dave & Ansell Collins. Waite je odselio u Ujedinjeno Kraljevstvo gdje je vodio Musical Youth, skupinu u kojoj su njegovi sinovi bili \xc4\x8dlanovi._NEWLINE_The Techniques su bili nakratko se vratili na pozornicu 1982., uz biv\xc5\xa1eg \xc4\x8dlana sastava The Paragonsa Tyronea Evansa kao vode\xc4\x87eg vokala, ponovno objaviv\xc5\xa1i ponovno snimljenu skladbu Love Is a Gamble te novi album."